Eşkera bi ke tepişteyo nêweş Şakîr Turano ke ameyo qetilkerdene ci rê 20 rojî verî raporê 'taloqkerdişê ceza hewce nêkeno' ameyo dayene.
Heyetê Weşîye yê Nêweşxaneyê Cigêrayîş û Perwerdeyî yê Zanîngehê Erzînganî 25ê çeleyî de bire daye ke gerek çin o ke cezaya Turanî bêra taloqkerdene. Heyetî muracatî ser o 10ê tebaxe de zî heman bire daye.
Heman nêweşxaneyî 24ê tebaxe de raporêkî reyde waşt ke wa seba nêweşîya kanserî ya Turanî serrêke cîhaz bêro dayene. Rapor de doktoran waşt ke Turan seba şikê kanserê ozofagusî bêro tetkîkkerdene.
Turanî prosesê tetkîkî de dinyaya  xo bedilnaye.
